LPN ยิ้ม H1/59 โกยยอดขายกว่า 5 พันลบ. H2/59 จ่อขาย 6 โครงการ มูลค่ากว่า 7 พันลบ.
LPN ยิ้ม H1/59 โกยยอดขายกว่า 5 พันลบ. H2/59 จ่อขาย 6 โครงการ มูลค่ากว่า 7 พันลบ.
30 มิ.ย. 2559

นายโอภาส ศรีพยัคฆ์ กรรมการผู้จัดการ บริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN เปิดเผยว่า บริษัทมียอดขายครึ่งปีแรกแล้วประมาณ 5,000 ล้านบาท จากการเปิดตัวโครงการใหม่เพียง 2 โครงการ และคาดว่าจะมีรายได้จากยอดโอนกรรมสิทธิ์ห้องชุดประมาณ 8,800 ล้านบาท ซึ่งจะเป็นการสร้างการเติบโตอย่างยั่งยืนตามแนวทางที่บริษัทยึดมั่น แม้ในภาวะที่เศรษฐกิจผันผวนก็ตาม
ส่วนในครึ่งปีหลังบริษัทเตรียมเปิดขาย 6  โครงการใหม่มูลค่ารวมกว่า 7,000 ล้านบาท ได้แก่ ลุมพินี วิลล์ สุขุมวิท 113, ลุมพินี ซีวิว ชะอำ, ลุมพินี พาร์ค เพชรเกษม 98 เฟส 2 (อาคาร C&amp;D) และลุมพินี เพลส หัวหิน บวกกับอีก 2 โครงการไฮไลท์แห่งปี ได้แก่ ลุมพินี สวีท เพชรบุรี-อโศก คอนโดมิเนียมหรูบนถนนเพชรบุรี ด้วยราคาขายเฉลี่ยประมาณ 150,000 บาทต่อตร.ม.
สำหรับต้นเดือนก.ค.นี้บริษัทได้เตรียมเปิดขาย 3 โครงการใหม่ ได้แก่  โครงการลุมพินี วิลล์ สุขุมวิท 113, ลุมพินี ซีวิว ชะอำ, ลุมพินี พาร์ค เพชรเกษม 98 เฟส 2 ส่วนในวันที่ 23 ก.ค. จะเป็นงานเปิดตัวอย่างเป็นทางการของทั้ง 3 โครงการ โดยสำหรับโครงการลุมพินี วิลล์ สุขุมวิท 113 